250 HISTORIA VI1VE ET MORTIS. 



mortis traditur fuisse imperatoris Joviniani. Aut 

 etiam ex balneis siccis super-calefactis, quod usur- 

 patum fuit in nece Faustae, Constantini magni uxoris. 



15. Valde pusillum est tempus, quo natura an- 

 helitum repetit, atque expelli fuliginem aeris, in pul- 

 mones attracti, et recentem intro-recipi desiderat ; 

 vix certe ad tertiam partem minutae. 



16. Rursus pulsus arteriarum et motus cordis, 

 systoles et diastoles, triple velocior quam respiratio ; 

 adeo ut, si fieri posset ut ille motus in corde absque 

 inhibita respiratione sisti posset, sequeretur mors 

 etiam celerius, quam ex strangulatione. 



17. Usus tamen et consetudo in hac naturali ac- 

 tione respirationis nonnihil valet ; ut in urinatoribus 

 Deliis, et piscatoribus perlarum, qui perpetuo usu 

 decuplum temporis ad minimum retinere anhelitum 

 possunt, plusquam pro ratione aliorum hominum. 



18. Sunt ex animalibus, etiam ex iis quas pul- 

 mones habent, alia quae ad longius tempus, alia quae 

 ad brevius, anhelitum cohibere possunt ; prout ma- 

 jore scilicet aut minore indigent refrigerio. 



19. Pisces minore indigent refrigerio, quam ani- 

 malia terrestria : indigent tamen, atque refrigeran- 

 tur per branchias : atque quemadmodum terrestria 

 aerem nimis fervidum, aut occlusum, non ferunt ; ita 

 et pisces in aqua, glacie totaliter et diutius co-operta, 

 suffocantur. 



20. Si spirit us insultum patiatur ab alio calore, 

 proprio longe vehementiore, dissipatur et perditur. 

 Si enim proprium calorem non sustineat absque re 

 frigerio, multo minus alienum intensiorem tolerare 



